《次韵君会感思》
宋代·于石

满眼山川感旧游，依然野水自横舟。
一樽长照古今月，两鬓不禁天地秋。
有屋有田清颍尾，自蒲自柳曲江头。
虚名不落人间世，一迳松风稳跨牛。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。